Περιφερειακή Ενότητα Καστοριάς

Στην Καστοριά η 33η Αμφικτιονία
2023-10-20 08:00 - 2023-10-22 17:00 (Europe/Moscow)
Σας γνωρίζουμε ότι ο Σύλλογος Εθελοντών Αιμοδοτών Καστοριάς, με τη στήριξη συνολικά των συλλόγων εθελοντών αιμοδοτών του νομού, διεκδίκησαν και κατάφεραν την διεξαγωγή της 33ης Αμφικτιονίας, 20-22 Οκτωβρίου, στην Καστοριά.
Από το1986 λαμβάνει χώρα η Αμφικτιονία Συλλόγων Εθελοντών Αιμοδοτών και φορέων Εθελοντικής Αιμοδοσίας, η οποία δεν συμβάλλει μόνο στη διάδοσή της γνώσης και στην ανάπτυξη προβληματισμών, αλλά καταλήγει και σε συμπεράσματα και στην ανάπτυξη προτάσεων και λύσεων. Κάθε χρόνο τιμούν την εκδήλωση εκλεκτοί προσκεκλημένοι, πολιτικοί και ομιλητές απ’ όλη την Ελλάδα. Ο στόχος κάθε Αμφικτιονίας είναι μέσα απ’ τη συζήτηση ν’ αυξηθεί το εθελοντικά προσφερόμενο αίμα, οι δότες μυελού των οστών και οι δότες οργάνων.
Οι Σύλλογοι Εθελοντών Αιμοδοτών του νομού μας θέλοντας να συμβάλλουν στο μέγιστο γι’ αυτό το σκοπό και θέλοντας ν’ αναδείξουν την ομορφιά της πόλης μας σε ανθρώπους από κάθε γωνιά της Ελλάδας, αποφάσισαν να φιλοξενήσουν στην Καστοριά την 33ηΑμφικτιονία. Θα θέλαμε να επισημάνουμε ότι ο Σύλλογος Εθελοντών Αιμοδοτών Καστοριάς είναι απ’ τα ιδρυτικά μέλη της Πανελλήνιας Ομοσπονδίας Συλλόγων Εθελοντών Αιμοδοτών (ΠΟΣΕΑ), γι’ αυτό και ήταν η δεύτερη πόλη που φιλοξένησε την Αμφικτιονία το 1988. Τριανταπέντε (35) χρόνια μετά η Καστοριά θα είναι και πάλι πρωταγωνίστρια σ’ αυτήν τη μεγάλη γιορτή των Εθελοντών Αιμοδοτών.
Η ΠΟΣΕΑ στην προσπάθεια της να ενημερώσει, να προσελκύσει και να ευαισθητοποιήσει περισσότερους Εθελοντές Αιμοδότες πραγματοποιεί παράλληλα και την Πανελλήνια Λαμπαδηδρομία Εθελοντών Αιμοδοτών, η οποία θεσμοθετήθηκε απ’ το υπουργείο Υγείας και Κοινωνικής Αλληλεγγύης, με σκοπό τη διάδοσή του εθελοντικού κινήματος.
Η Λαμπαδιοδρομία διέρχεται απ’ όλες τις πόλεις της Ελλάδας και καταλήγει στην πόλη που φιλοξενεί την Αμφικτιονία και από αυτή την πόλη, την επόμενη χρονιά, γίνεται η έναρξη της λαμπαδηδρομίας με ειδική τελετή.
Η φετινή 33η Αμφικτιονία είναι αφιερωμένη στον εθελοντισμό, γι’ αυτό πέρα απ’ τους ιατρούς που θα μιλήσουν από την Καστοριά αλλά και άλλους νομούς, θα παρευρεθούν και θα τοποθετηθούν άνθρωποι του εθελοντισμού όπως, Κωνσταντίνος Γιαννόπουλος (Χαμόγελο του παιδιού), Μαρία Τρυφωνίδου (Φλόγα), Ηλέκτρα Γραμματικοπούλου (Πηγή Ζωής). Επίσης, αξίζει να αναφερθεί η διαδικτυακή συμμετοχή του κ. Βρακά Γεώργιου (Αναπληρωτής καθηγητής χειρουργικής και Δ/ντης του τμήματος μεταμοσχεύσεων Νεφρού και παγκρέατος στο Παν/μιο της Φλόριντα στο Γκεινσβιλ των ΗΠΑ), ο οποίος έχει αποσπάσει το παγκόσμιο βραβείο Μεταμοσχεύσεων. Σημειώνεται ακόμη ότι σύμφωνα με την εμπειρία αντίστοιχων συλλόγων που υλοποιούν τις Αμφικτιονίες σε άλλες πόλεις κάθε χρόνο, τις εκδηλώσεις συνήθως τιμούν πολιτικά πρόσωπα της κεντρικής κυβέρνησης.

Στην Καστοριά το 1ο Πανελλήνιο Συνέδριο«Οι 17 Στόχοι Βιώσιμης Ανάπτυξης στην Εκπαίδευση – Διδασκαλία, Δια Βίου Μάθηση, Συμπερίληψη και Καινοτομία για την Πράσινη και Ψηφιακή Μετάβαση»
2023-09-20 08:00 - 2023-10-01 17:00
Συμμετοχή της Π.Ε. Καστοριάς στο 1ο Πανελλήνιο Συνέδριο«Οι 17 Στόχοι Βιώσιμης Ανάπτυξης στην Εκπαίδευση – Διδασκαλία, Δια Βίου Μάθηση, Συμπερίληψη και Καινοτομία για την Πράσινη και Ψηφιακή Μετάβαση»

Ο Οργανισμός Καινοτομίας για τη Βιώσιμη Ανάπτυξη «ΔιαΜόρφωσις» σε συνεργασία με το Τμήμα Επικοινωνίας και Ψηφιακών Μέσων του Πανεπιστημίου Δυτικής Μακεδονίας, το ΔΠΜΣ «Επιστήμες του Περιβάλλοντος και Εκπαίδευση για την Αειφορία» του Πανεπιστημίου Ιωαννίνων, το Παιδαγωγικό Τμήμα Ειδικής Αγωγής του Πανεπιστημίου Θεσσαλίας, το ΔΠΜΣ «Εκπαίδευση για την Αειφορία και το Περιβάλλον» του Πανεπιστημίου Θεσσαλίας, το Μεταπτυχιακό «Μάθηση στις Φυσικές Επιστήμες και το Περιβάλλον – Κατεύθυνση Περιβαλλοντική Εκπαίδευση και Εκπαίδευση για την Αειφορία» του Τμήματος Επιστημών της Αγωγής του Πανεπιστημίου Κύπρου, τον Δήμο Καστοριάς, την Αντιπεριφέρεια Καστοριάς, και την αιγίδα της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Δυτικής Μακεδονίας οργανώνουν το 1ο Πανελλήνιο Επιστημονικό Συνέδριο με Διεθνή Συμμετοχή «Οι 17 Στόχοι Βιώσιμης Ανάπτυξης στην Εκπαίδευση – Διδασκαλία, δια βίου μάθηση, συμπερίληψη και καινοτομία για την Πράσινη και Ψηφιακή Μετάβαση» στην Καστοριά από 29 Σεπτεμβρίου έως και 01 Οκτωβρίου 2023.

Σκοπός του Συνεδρίου είναι, πρώτον, να ενισχύσει την ευαισθητοποίηση της εκπαιδευτικής κοινότητας και του κοινωνικού συνόλου για τους Στόχους της Βιώσιμης Ανάπτυξης και, δεύτερον, να αποτελέσει πρόσφορο χώρο συνάντησης, συζήτησης και αμοιβαίας μάθησης για θέματα Αειφορίας στην εκπαίδευση.

Περισσότερα: https://diamorfosis.eu/conferences/home.html

Εκδηλώσεις θα γίνουν στο Πάρκο Ολυμπιακής Φλόγας.
2023-08-30 - 2023-08-31
Συν-διοργάνωση του 1ου Φεστιβάλ Παραδοσιακών Χορών με τον Μουσικοφιλολογικό Σύλλογο «Αρμονία» Καστοριάς. Οι εκδηλώσεις θα γίνουν στο Πάρκο Ολυμπιακής Φλόγας με καλεσμένα χορευτικά συγκροτήματα από την ευρύτερη περιοχή όπως Κοζάνη, Φλώρινα, Γρεβενά, Ιωάννινα, Πτολεμαΐδα, Έδεσσα καθώς και χορευτικά συγκροτήματα του νομού, με στόχο να καθιερωθεί το φεστιβάλ και τις επόμενες χρονιές.

Στον αύλειο χώρο του αρχοντικού Τσατσαπά.
2023-08-19
Συν-διοργάνωση εκδήλωσης με τον Σύλλογο Υποτροφιών Καστοριάς. Στον αύλειο χώρο του αρχοντικού Τσατσαπά, στην παραδοσιακή συνοικία Απόζαρι, ο σύλλογος προγραννατίζει μια μουσική εκδήλωση με ζωντανό μουσικό σχήμα, αναδεικνύοντας παραδοσιακά και σύγχρονα ακούσματα. Ο χώρος του αρχοντικού θα βρίσκεται ανοιχτός κατά τις εκδηλώσεις, δίνοντας τη δυνατότητα σε όλους τους συμμετέχοντες και επισκέπτες της περιοχής να ξεναγηθούν και να θαυμάσουν από κοντά, ένα από τα μεγαλύτερα κτίρια λαϊκής αρχιτεκτονικής στη χώρα, ένα τριώροφο αρχοντικό, που μαρτυρά πως ζούσαν κάποτε οι παλιοί Καστοριανοί, την περίοδο του 18ου-19ου αιώνα που η πόλη γνώριζε μεγάλη οικονομική ανάπτυξη. Πρόκειται για εκδηλώσεις ευρείας απήχησης, ανοιχτές για τον κόσμο που κάθε χρόνο ανταποκρίνονται και τις επισκέπτονται.

Επίδειξη παραδοσιακών χορών από χορευτικά τμήματα με ζωντανή μουσική στην Ποριά.
2023-08-15
Συνδιοργάνωση εκδηλώσεων με τον Πολιτιστικό Σύλλογο Ποριάς. Πρόκειται για υπαίθριες καλοκαιρινές πολιτιστικές εκδηλώσεις που γίνονται, με αφορμή τον εορτασμό της Θεοτόκου, στον αύλειο χώρο του Δημοτικού νηπιαγωγείου. Οι εκδηλώσεις περιλαμβάνουν, επίδειξη παραδοσιακών χορών από χορευτικά τμήματα με ζωντανή μουσική.

Παραδοσιακό ποντιακό γλέντι στο Μελάνθιο - έκθεση αντικειμένων καθημερινής χρήσης και φωτογραφιών.
2023-08-14 - 2023-08-15
Συν-διοργάνωση εκδηλώσεων με τον Πολιτιστικό Σύλλογο Μελανθίου Ν. Καστοριάς. Με αφορμή τον εορτασμό της Παναγίας Θεοτόκου, ο σύλλογος πραγματοποιεί διήμερες εκδηλώσεις, οι οποίες περιλαμβάνουν παραδοσιακό ποντιακό γλέντι στον προαύλιο χώρο του πρώην Δημοτικού Σχολείου, που πλέον λειτουργεί ο σύλλογος, και παρουσιάζονται εκθέματα της λαϊκής παραδοσιακής τέχνης του χωριού (Λαογραφικό Μουσείο), με έκθεση αντικειμένων καθημερινής χρήσης και φωτογραφιών, που ζωντανεύουν την ιστορία του τόπου στο πέρασμα του χρόνου. Ο χώρος θα παραμείνει ανοικτός για τους επισκέπτες καθ’ όλη τη διάρκεια των εκδηλώσεων.

Παραδοσιακό Πανηγύρι στην πλατεία του χωριού, με ακούσματα παραδοσιακών ήχων και παρουσίαση του εθίμου του ¨παραδοσιακού γάμου¨.
2023-08-14 - 2023-08-15
Συν-διοργάνωση εκδήλωσης με τον Πολιτιστικό Σύλλογο Πευκοφύτου. Με αφορμή τον εορτασμό της Κοιμήσεως της Θεοτόκου ο σύλλογος διοργανώνει διήμερο Παραδοσιακό Πανηγύρι στην πλατεία του χωριού, με ακούσματα παραδοσιακών ήχων του τόπο. Επίσης θα πραγματοποιηθεί και η παρουσίαση του εθίμου του ¨παραδοσιακού γάμου¨ που γινόταν τα προηγούμενα χρόνια στο Πευκόφυτο.

Διήμερο Παραδοσιακό Πανηγύρι στο Τοιχιό.
2023-08-14 - 2023-08-15
Συνδιοργάνωση εκδήλωσης με τον Πολιτιστικό-Λαογραφικό Σύλλογο Γυναικών Τοιχιού. Με αφορμή τον εορτασμό της Κοιμήσεως της Θεοτόκου ο σύλλογος διοργανώνει διήμερο Παραδοσιακό Πανηγύρι. Οι εκδηλώσεις θα πραγματοποιηθούν στις 14 και 15 Αυγούστου στον χώρο πολιτιστικών εκδηλώσεων με ακούσματα της γνήσιας λαϊκής παράδοσης του τόπου μας και την συμμετοχή χορευτικών ομάδων.

Πολιτιστικός Σύλλογος Πενταβρύσου «Ο Πόντος».
2023-08-13 - 2023-08-15
Συνδιοργάνωση εκδηλώσεων με τον Πολιτιστικό Σύλλογο Πενταβρύσου «Ο Πόντος». Με αφορμή τον εορτασμό της Παναγίας, στον αύλειο χώρο του νηπιαγωγείου της Πενταβρύσου, ο σύλλογος πραγματοποιεί υπαίθριες εκδηλώσεις αναβίωσης ηθών και εθίμων της ποντιακής παράδοσης με ζωντανή μουσική και επίδειξη χορών.

6ο Συναπάντημα των Απόδημων Καστοριανών στο Μαυροχώρι
2023-08-12 - 2023-08-13
Συνδιοργάνωση με τον Πολιτιστικό Σύλλογο Μαυροχωρίου ‘‘Έμπνοος’’ για το 6ο Συναπάντημα των Απόδημων Καστοριανών στο Μαυροχώρι. Οι εκδηλώσεις θα γίνουν στην άκρη της λίμνης, στον μόλο του χωριού, όπου θα περιλαμβάνει:έκθεση βιβλίου, φαγητό δρόμου (street food) με συμμετοχή τοπικών εκθετών, αποσπάσματα από την «Έκθεση Φωτογραφίας της Ιστορίας του Μαυροχωρίου» με εικόνες από την προβλήτα Μαυροχωρίου και από τα «Μοτόρια» της λίμνης, σχεδόν όλα ναυπηγημένα στο Μαυροχώρι και νηολογημένα από Μαυροβινούς, έκθεση φωτογραφίας, γνωριμίας με τοπικούς δημιουργούς καλλιτέχνες, παρουσίαση βιολογικών-καινοτόμων προϊόντων διατροφής, γνωριμία με συγγραφείς το τόπου, αναγνώσεις παιδικών παραμυθιών, παρουσίαση μουσικών σχημάτων κ.α. Παράλληλα, στον ίδιο χώρο το βράδυ στις 13 Αυγούστου θα πραγματοποιηθεί μουσική εκδήλωση με ζωντανή μουσική προς τιμήν των απόδημων Καστοριανών, στους οποίους θα δοθούν αναμνηστικές πλακέτες.

Yπαίθριες εκδηλώσεις με ζωντανή μουσική και επίδειξη χορών.
2023-08-12
Συνδιοργάνωση εκδήλωσης με τον Εκπολιτιστικό Σύλλογο Αμμουδάρας. Πρόκειται για υπαίθριες εκδηλώσεις αναβίωσης ηθών και εθίμων της τοπικής παράδοσης με ζωντανή μουσική και επίδειξη χορών.

Διήμερες υπαίθριες εκδηλώσεις που θα γίνουν στον αύλειο χώρο του σχολείο του Αμπελοχωρίου.
2023-07-28 - 2023-07-29
Συν-διοργάνωση εκδηλώσεων με τον Μορφωτικό Σύλλογο Αμπελοχωρίου «Άγιος Σπυρίδων». Πρόκειται για διήμερες υπαίθριες εκδηλώσεις που θα γίνουν στον αύλειο χώρο του σχολείο του χωριού και θα πλαισιώνονται από ζωντανή μουσική.

Με αφορμή τον εορτασμό της πολιούχου του χωριού, Αγίας Παρασκευής, ο Σύλλογος πραγματοποιεί διήμερες πολιτιστικές εκδηλώσεις στην πλατεία Ν. Ζούζουλης Μανιάκων.
2023-07-25 - 2023-07-26
Συν-διοργάνωση εκδηλώσεων με τον Επιμορφωτικό Σύλλογο Ζουζουλιωτών. Με αφορμή τον εορτασμό της πολιούχου του χωριού, Αγίας Παρασκευής, ο Σύλλογος πραγματοποιεί διήμερες πολιτιστικές εκδηλώσεις στην πλατεία Ν. Ζούζουλης Μανιάκων.

Διήμερες πολιτιστικές εκδηλώσεις στο πέτρινο δημοτικό σχολείο του χωριού για τον εορτασμό της Αγίας Παρασκευής
2023-07-25 - 2023-07-26
Συν-διοργάνωση εκδηλώσεων με τον Εξωραϊστικό και Μορφωτικό Σύλλογο Μανιάκων Καστοριάς. Με αφορμή τον εορτασμό της πολιούχου του χωριού, Αγίας Παρασκευής, ο Σύλλογος πραγματοποιεί διήμερες πολιτιστικές εκδηλώσεις στο πέτρινο δημοτικό σχολείο του χωριού, με τη συμμετοχή ζωντανής παραδοσιακής μουσικής και χορευτικών τμημάτων όπου θα παρουσιάσουν πατροπαράδοτους χορούς.

Διεθνές Grand Prix Στίβου στο Άργος Ορεστικό
2023-07-15
15 Ιουλίου, ΔιεθνέςGrand Prix Στίβου στο Άργος Ορεστικό. Πρόκειται για αγώνες κλασικού αθλητισμού που διοργανώνονται από τον Φιλαθλητικό Σύλλογο Άργους Ορεστικού στο Δημοτικό Αθλητικό Κέντρο Άργους Ορεστικού.

Έκθεση παραδοσιακών στολών, φορεσιών από περιοχές της Μικράς Ασίας, του Πόντου και της Κεντρικής Μακεδονίας και παρασκευή παραδοσιακών φαγητών
2023-07-14 - 2023-07-15
Συν-διοργάνωση εκδηλώσεων με τον Πολιτιστικό Σύλλογο Χιονάτου«Κωνσταντίνου και Ελένης». Στο πλαίσιο των διήμερων δράσεων θα πραγματοποιηθεί: Έκθεση παραδοσιακών στολών, φορεσιών από περιοχές της Μικράς Ασίας, του Πόντου και της Κεντρικής Μακεδονίας και παρασκευή παραδοσιακών φαγητών. Παράλληλα θα γίνει παρουσίαση – παράσταση χορευτικών με τη συνοδεία ζωντανής παραδοσιακής μουσικής.

103η Σύνοδος Πρυτάνεων Ελληνικών Πανεπιστημίων, στην Καστοριά
2023-07-11 - 2023-07-14
103η Σύνοδος Πρυτάνεων Ελληνικών Πανεπιστημίων, στην Καστοριά. Η Σύνοδος Πρυτάνεων των Ελληνικών Πανεπιστημίων, αποτελεί κορυφαίο γεγονός για την Ελληνική Ανώτατη Εκπαίδευση και ενιαία έκφραση των πανεπιστημίων της χώρας για τη διαμόρφωση θέσεων σε θέματα πανεπιστημιακής εκπαίδευσης και έρευνας, αλλά και ευκαιρία ανάδειξης της ευρύτερης περιοχής. Σκοπός της Συνόδου είναι μεταξύ άλλων ο συντονισμός της δραστηριότητας των 24 ΑΕΙ, η συλλογική εκπροσώπησή τους και η παροχή συνδρομής στην Πολιτεία για τον σχεδιασμό και την εφαρμογή μέτρων εκπαιδευτικής και ερευνητικής πολιτικής.

08/07/23 Αγώνες Ποδηλασίας με τον Ποδηλατικό Σύλλογο Καστοριάς ¨620.
2023-07-08 08:00 - 17:00
08/07/23 Αγώνες Ποδηλασίας με τον Ποδηλατικό Σύλλογο Καστοριάς ¨620. Το 7ο Brevet Καστοριάς, μια ποδηλατική εκδήλωση με την επωνυμία ‘’ Τα Χωριά της λήθης – Στα βήματα του Παύλου Μελά’’, απόστασης 200 χλμ.

06-07/07/23, Συν-διοργάνωση εκδήλωσης με τον Πολιτιστικό Σύλλογο Αγίας Κυριακής
2023-07-06 08:00 - 2023-07-07 17:00
06-07/07/23, Συν-διοργάνωση εκδήλωσης με τον Πολιτιστικό Σύλλογο Αγίας Κυριακής. Πρόκειται για υπαίθριες εκδηλώσεις αναβίωσης ηθών και εθίμων της ποντιακής παράδοσης με ζωντανή μουσική και επίδειξη χορών. Παράλληλα, θα προσφερθούν από τον σύλλογο παραδοσιακά ποντιακά εδέσματα σε όλους τους παρευρισκόμενους, δίνοντας τη δυνατότητα γνωριμίας με ντόπιες συνταγές.

02 Ιουλίου, 1η έκθεση Ιστορικών Οχημάτων Καστοριάς
2023-07-02 10:00 - 18:00
02 Ιουλίου, 1η έκθεση Ιστορικών Οχημάτων Καστοριάς με την Ομάδα Κλασικών Οχημάτων Καστοριάς (Ο.ΚΛ.Ο.Κ) , η οποία θα γίνει στο χώρο στάθμευσης μπροστά από το κτίριο της ΠΕ Καστοριάς , ώρες 10.00 – 18.00

01-02 Ιουλίου Λατρευτικές και πολιτιστικές εκδηλώσεις στον κυκλικό κόμβο
2023-07-01 08:00 - 2023-07-02 22:30
01-02 Ιουλίου, Σωματείο Κέντρο Δράσης και Προσφοράς, λατρευτικές και πολιτιστικές εκδηλώσεις στον κυκλικό κόμβο, έναντι του Ι.Ν. Αγίου Νικάνορος στη Χλόη Καστοριάς

01-02 Ιουλίου, Αγώνες κωπηλασίας ,15η Πανελλήνια Συνάντηση Ανάπτυξης
2023-07-01 08:00 - 2023-07-02 17:00
01-02 Ιουλίου, Αγώνες κωπηλασίας με την Ελληνική Κωπηλατική Ομοσπονδία Φιλάθλων Ναυτικών Σωματείων (15η Πανελλήνια Συνάντηση Ανάπτυξης, α φάση). Πρόκειται για μια γιορτή για τον αθλητισμό και αφορά ηλικίες 12-14 ετών. Νεαροί αθλητές, συναγωνίζονται χωρίς σκοπιμότητες και πάντα με αθλητικά άμιλλα, βιώνοντας τη χαρά του αθλητισμού και τα πολλαπλά οφέλη του. Φέτος θα γίνει τελετή έναρξης των αγώνων, στο πάρκο Ολυμπιακής Φλόγας, όπου θα παρελάσουν όλες οι συμμετέχουσες αποστολές, μια ημέρα πριν την έναρξη των διήμερων αγώνων

Διοργάνωση Δράση για τον «Κρίνο της Παναγιάς»
2023-06-30 17:00 - 2023-07-01 20:30 | Λόφος Προφήτη Ηλία Καστοριάς, Βουνό Καστοριάς, Καστοριά, Καστοριά, 52100, Ελλάδα
30/06-01/07, Διοργάνωση Δράση για τον «Κρίνο της Παναγιάς». Για δεύτερη χρονιά η Π.Ε Καστοριάς προσπαθεί να αναδείξει και να προβάλει τη βιοποικιλότητα της περιοχής. Στο λόφο του Προφήτη Ηλία, φύεται και ευδοκιμεί ο Κρίνος της Παναγίας (Lilium Candidum ή Madonna Lily), το μοναδικό αυτό λουλούδι που παρουσιάζει μία από τις μεγαλύτερες συγκεντρώσεις σε όλη την Ελλάδα. Ένα διήμερο δράσεων με ομιλίες, διαγωνισμό φωτογραφίας, ξεναγήσεις, αγώνα δρόμου, δράσεις καθαριότητας αλλά και παιχνίδια, σας περιμένουν για να γνωρίσετε από κοντά το αυτοφυές αυτό φυτό!

30/06-01/07 Συν-διοργάνωση εκδηλώσεων με τον Εκπολιτιστικό Εξωραϊστικό Σύλλογο Κρανοχωρίου «ΝΕΑ ΠΝΟΗ»
2023-06-30 08:00 - 2023-07-01 23:00
30/06-01/07 Συν-διοργάνωση εκδηλώσεων με τον Εκπολιτιστικό Εξωραϊστικό Σύλλογο Κρανοχωρίου «ΝΕΑ ΠΝΟΗ». Με αφορμή τον εορτασμό των Αγίων Αναργύρων, ο σύλλογος διοργανώνει διήμερο Παραδοσιακό Πανηγύρι. Οι εκδηλώσεις θα στον προαύλιο χώρο του συλλόγου και θα πλαισιώνονται με παρουσίαση τοπικών χορευτικών και ζωντανή παραδοσιακή μουσική του τόπου μας.
